**Délegyháza Község Önkormányzatának**

**2014-2018. éves stratégiai belső ellenőrzési terve**

**Készítette:** Bartha Gyula belső ellenőr

**Készült:** 2013. november 14-én

**A szervezet hosszú távú célkitűzései**

1. A kötelező és a vállalt feladatok magas színvonalú és gazdaságos ellátása
2. A fizetőképesség folyamatos fenntartása
3. A szabályos működés
4. Az infrastruktúra folyamatos fejlesztése, esetlegesen pályázati források bevonásával
5. A település gazdasági környezetének javítása, a településen létező vállalkozások számára megfelelő légkör fenntartása
6. Az üdülőterületen a turizmus fejlesztése és ösztönzése
7. Az informatikai rendszer fejlesztése
8. Együttműködés a környező településekkel
9. A vállalkozások fejlesztésének támogatása
10. A lakossági szolgáltatások bővítésének elősegítése

**A belső ellenőrzés stratégiai céljai**

(az Önkormányzat hosszú távú céljaival összhangban)

1. A gazdálkodással kapcsolatos feladatok szabályszerűségének ellenőrzése, és biztosítása
2. A külső ellenőrzések által feltárt hiányosságok megszűntetése
3. A pénzügyi-gazdasági folyamatokban további minőségi javulás
4. A feladatok gazdaságos, ésszerű ellátásának fenntartása
5. Az intézmények „felügyeleti jellegű ellenőrzésével” az intézményi gazdálkodás szabályszerűségének és gazdaságosságának javulása
6. A fenntartó részére a megalapozott és racionális döntéshozatalhoz megfelelő információ nyújtása
7. A magas és közepes kockázatú folyamatok áttekintése
8. A javaslatok hasznosulásának kontrollja
9. Hatékony és gazdaságos szervezeti-működési formák kialakítása
10. Beruházások célszerűségének és gazdaságosságának biztosítása

**A belső kontroll rendszer értékelése**

a belső kontroll rendszer a jogszabályi követelményeknek megfelelően kialakításra került az Önkormányzatnál. A régebben kialakult kontroll mechanizmusok – a személyi változások ellenére – működnek, és ezek megjelennek a különböző szabályzatokban.

**Kockázati tényezők**

Az Önkormányzatnál több hosszú távú kockázat létezik. Ezek közül a fontosabbak a következők:

1. Az állami finanszírozás és az adóbevételek csökkenése
2. Gyakori jogszabályváltozások, amelyekre nehéz előre felkészülni
3. Az Önkormányzat által követett nem megfelelő stratégia
4. Elérhetetlen célkitűzések, a célok nem megvalósulása
5. Nem megfelelő információáramlás az Önkormányzaton belül, valamint az Önkormányzat és a lakosság, valamint egyéb szervezetek között
6. A munkatársak folyamatos továbbképzésének elmaradása
7. az Önkormányzat területén elemi kár (földrengés, tűz, vihar, stb.) bekövetkezése

**Kockázati tényezők értékelése**

A kockázati tényezők értékelése minden évben, az éves belső ellenőrzési terv elkészítése és végrehajtása során történik meg. Ennek során a tervezett ellenőrzési feladatokhoz tartozó főbb kockázati tényezők meghatározásra kerülnek.

A belső ellenőrzések végrehajtása során tapasztaltak alapján a kockázatok újraértékelése megtörténik, és ennek alapján kell kialakítani a következő évi belső ellenőrzési tervet, és esetleg javítani a stratégiai belső ellenőrzési tervet.

Az éves belső ellenőrzési tervek elsősorban a nagy és közepes kockázatú területekre koncentrálnak.

**Az Önkormányzat belső ellenőrzését ellátó személy, képzettsége és továbbképzési tervei**

Az Önkormányzatnál a belső ellenőrzést Bartha Gyula végzi, a PEPI Kft-vel kötött szerződés keretében. A belső ellenőr végzettségei:

1. Szervező vegyész üzemmérnök
2. Okleveles közgazda
3. Okleveles szakközgazda szervezés-vezetés szakirányon
4. Könyvvizsgáló

A belső ellenőr továbbképzési tervei:

1. Részvétel a könyvvizsgálói kötelező oktatáson
2. ÁPBE továbbképzés II. elvégzése
3. Szakmai konferenciákon, továbbképzéseken való részvétel

**A belső ellenőrzési fejlesztési terv elemei**

A belső ellenőrzés minőségét és lehetőségeit többféleképpen kívánjuk fejleszteni, az alábbi eszközökkel:

* folyamatos továbbképzéssel,
* az Önkormányzatról szerzett információk folyamatos gyűjtésével,
* a tárgyi feltételek bővítésével, a technikai háttér frissítésével,
* a rendelkezésre álló szakmai anyagok (könyvek, folyóiratok) körének bővítésével,
* konzultáció más belső ellenőrökkel, a tapasztalatok hasznosítása
* a vizsgálatok tapasztalatainak összefoglaló értékelésével évenként,
* folyamatos konzultációval,
* a jogszabályi változások nyomon követésével.

**A szükséges ellenőri létszám fejlesztése**

Szükség esetén a jelenlegi belső ellenőr mellé más szakértő is bevonható.

Délegyháza, 2013. november 12.

Bartha Gyula

belső ellenőr s.k.